[{"text_idx": "#000007", "text": "Oedran 9\u201312 oed Rhwyddineb ****\nMae Google Earth yn enw eithaf cyfarwydd erbyn hyn ac mae\u2019n gwella drwy\u2019r amser ac yn parhau i gynnig cyfleoedd gwych ar gyfer addysgu a dysgu trawsgwricwlaidd. Yma, fe ddefnyddion ni\u2019r offer mesur Line and Path i ganfod pellteroedd sy\u2019n anodd eu mesur. (Er hwylustod, cyfeirir at Google Earth fel GE yn y gweithgaredd hwn)."}, {"text_idx": "#000008", "text": "Ewch i wefan Google Earth. Os nad yw\u2019r meddalwedd eisoes wedi\u2019i osod ar eich cyfrifiadur, bydd angen i chi wneud hyn cyn dechrau \u2013 mae\u2019n ddigon rhwydd ac mae\u2019r meddalwedd lefel mynediad yn rhad ac am ddim. Pan fydd wedi\u2019i lwytho i lawr fe ddylai gychwyn yn syth. Os na, cliciwch ar yr eicon GE ar eich bwrdd gwaith. Pan fydd ffenestr GE yn agor, caewch unrhyw naidlenni sy\u2019n ymddangos oni bai yr hoffech fynd ar daith o amgylch y safle neu ddysgu am offer newydd a ychwanegwyd i\u2019r meddalwedd."}, {"text_idx": "#000010", "text": "Wrth wneud yr ymarfer hwn am y tro cyntaf, defnyddiwch nodwedd yn eich ardal leol fel y gall y plant ddychmygu pa mor fawr ydyw o\u2019i chymharu a\u0302\u2019i maint ar y map. I ddechrau, dewch o hyd i rywle a\u0302 sia\u0302p rheolaidd ar y map \u2013 mae cae pe\u0302l-droed lleol yn ddelfrydol \u2013 a gofynnwch i\u2019r plant fesur y perimedr gan ddefnyddio\u2019r swyddogaeth \u2018line and path\u2019. Mae\u2019r eicon hwn ar frig y sgrin ac mae pren mesur bach glas arno. Bydd GE yn gwneud hyn yn awtomatig ac fe allai hyn fod yn ddigon i ddechrau."}]